ช่วงเดือนสคหรือกยมีการกินยาคุมฉุกเฉินค่ะ ทำให้หลังจากนั้นประจำเดือนมาตรงกันตลอด คือวันที่25 แต่ช่วงเดือนธคที่ผ่านมา ประจำเดือนไม่มาค่ะ วันที่27เลยซื้อที่ตรวจแบบจุ่มมาตรวจ ผลขึ้นเป็นขีดเดียว หลังจากนั้นวันที่1ซึ่งครบ1สัปดาห์ที่ประจำเดือนไม่มา จึงซื้อที่ตรวจมาตรวจอีก ก็ขึ้นขีดเดียวเหมือนเดิม ตอนนี้มีอาการปัสสาวะกระปริบกระปรอย ปวดท้องเหมือนจะถ่ายอุจจาระแต่ก็ถ่ายไม่ออกค่ะ แต่เดือนที่ผ่านมาไม่มีอาการเหมือนประจำเดือนจะมาเลย นอกจากกินเยอะขึ้น อยากทราบว่าจะตั้งครรภ์มั้ยคะ (เวลามีเพศสัมพันธ์มีการสอดใส่โดยไม่สวมถุงยางอนามัยบ้างค่ะ แต่ไม่ได้หลั่ง ช่วงอวัยวะเพศของแฟนแข็งตัวแล้ว ก็มีการสอดใส่เข้าไปแต่ไม่ได้ใส่ถุง แต่หลังจากนั้นมาซึ่งแฟนรู้สึกว่าอวัยวะเพศแข็งตัวเต็มที่แล้วก็มีการสวมถุงยางอนามัยทุกครั้งค่ะ) ตอนนี้มีอาการเพิ่มเติมคือวันนี้เจ็บหน้าอกมากค่ะโดยหน้าอกตึงขึ้นนิดหน่อย และปวดท้องน้อยทางด้านซ้าย ส่วนอาการปัสสาวะกระปริดกระปรอยดีขึ้นในระดับนึงแล้ว แต่ไม่ได้รับประทานยาหรือไปหานะคะนะคะ แค่เพียงดื่มน้ำให้มากขึ้นเฉยๆ อยากทราบว่าอาการปวดท้องน้อยและเจ็บหน้าอกที่เป็นตอนนี้ ไม่เกี่ยวกับการตั้งครรภ์ใช่มั้ยคะ
สวัสดีค่ะ การที่ประจำเดือนไม่มาตั้งแต่เดือนธันวาคม และได้ตรวจหาการตั้งครรภ์ไปหลังจากที่ประจำเดือนขาดหายไปแล้ว 2 ครั้ง พบขึ้น 1 ขีด หากตรวจได้อย่างถูกต้อง ก็ไม่น่ามีการตั้งครรภ์เกิดขึ้นค่ะ ดังนั้นการที่ประจำเดือนยังไม่มา อาจเกิดจากสาเหตุอื่นๆ ได้ เช่น ความเครียด การทำงานหนัก พักผ่อนน้อย อดนอน อดอาหาร น้ำหนักลด เป็นต้นสำหรับการมีเพศสัมพันธ์โดยการใส่ถุงยางอนามัยและไม่ได้มีการหลั่งน้ำอสุจินั้น โอกาสที่จะตั้งครรภ์เป็นไปได้น้อยมากค่ะส่วนอาการผิดปกติต่างๆ เช่น ปัสสาวะกะปริดกะปรอย ปวดท้องน้อย เจ็บหน้าอก อาจเกิดจากสาเหตุต่างๆ เช่น- มีการติดเชื้อในทางเดินปัสสาวะ แต่ก็ไม่ได้ทำให้มีอาการเจ็บหน้าอก- มีการอักเสบของมดลูกหรือภายในอุ้งเชิงกราน แต่มักมีตกขาวที่ผิดปกติร่วมด้วย และไม่ได้ทำให้มีอาการเจ็บหน้าอก- หรืออาจเป็นอาการก่อนการมีประจำเดือนก็ได้ส่วนสาเหตุจากการตั้งครรภ์นั้น หากได้ตรวจแล้วไม่พบ ก็ไม่น่าใช่ค่ะแนะนำให้รอดูประจำเดือนไปอีกซักระยะ หากประจำเดือนในเดือนกุมภาพันธ์ยังคงไม่มา ควรไปพบแพทย์เพื่อตรวจหาสาเหตุค่ะ